

**MUNKANAPLÓ**

**külföldi szakmai gyakorlatról**

**A gyakorlati hely neve: ASB Consultors**

**A gyakorlati hely címe: Carrer de Sant Miquel, 55, 07002, Palma, Illes Balears, spanyolország**

**Tanuló neve: Szabó norbert árpád**

**BGSZC Keleti Károly Közgazdasági Szakgimnáziuma**

**Budapest**

**2023.**

**ADATLAP**

|  |  |
| --- | --- |
| **Tanuló neve** | Szabó Norbert Árpád |
| **Gyakorlati idő** | 2023.04.17.-05.01. |
| **E-mail cím** | norbertszabo2004@gmail.com  |

|  |
| --- |
| **Információ a gyakorlati képzés helyéről** |
| **Név** | ASB Consultors |
| **Ország** | Spanyolország |
| **Cím** | Carrer de Sant Miquel, 55, 07002, Palma, Illes Balears |
| **Kapcsolattartó** | Karin Callipo |
| **Mentor neve** | Bernardina Gutierrez Cifre |
| **Mentor elérhetőségei** | Telszám: +34 971 425 878info@asbconsultors.com |

**A vállalkozásról**

A cég rövid bemutatása Az ASB Consultors egy olyan vállalat, amely 1982 óta nyújt különböző üzleti tanácsadási szolgáltatásokat vállalkozások számára és segítséget nyújt az üzleti világ bonyolult gazdasági helyzeteinek, illetve jogi és adminisztratív kérdések kezelésében.

Mottójuk „Su tranquilidad en buenas manos” – Az ön nyugalma biztonságos kezekben

Vásárlóik Vállalatok, vállalkozók, üzleti tanácsadást igénylők

**Beszámoló és feladatok**

Április 17. hétfő

Megérkeztünk Palma de Mallorcára. Reptéren már találkoztunk Fredericával és az új otthonunkba navigált bennünket. Egy kis pakolás és körbenézés után ismertette az ittlétünk alatti programokat és néhány szabályt ezekkel kapcsolatban. Később bejártuk a közelben lévő utcákat élelmiszerboltok, éttermek, zöldségesek és helyi látványosságok után kutatva. Megálltunk egy étteremben, ahol vacsoráztunk és meg tudtuk kóstolni a híres spanyol Sangría koktélt. Majd visszamentünk a szállásra és készülődtünk a lefekvéshez.

Április 18. kedd

Theo a szállásunk elé jött, hogy együtt tudjunk menni a megadott helyünkre. Megmutatta nekünk Palma központját, innen indulnak a sziget minden tájára buszok, távolsági buszok es metrók. Majd elindultunk azon vállalat telephelyére, ahol szakmai gyakorlatunkat fogjuk tölteni az ittlétünk alatt. Megérkeztünk és találkoztunk a vállalatvezetőkkel, illetve egyéb fontosabb kollégákkal, akik körbevezettek minket a létesítményben. Megismerkedtünk a mentorunkkal, Bernardinaval is, aki elmesélte, hogy valóban mivel is foglalkoznak és hogy milyen feladatot kell majd ellátnunk náluk. Röviden egy üzleti tanácsadással foglalkozó vállalat, akik más vállalatok gazdasági helyzeteit analizálják és a különféle gazdasági, jogi problémáira próbálnak segítséget nyújtani. Rendszeresen segítik a fair trade elveit valló cégek munkáit és még sok másféle úton próbálnak hozzájárulni Földünk védelmezéséhez. Feladatunk a velük együtt működő cégek adatainak adminisztrálása és egy előzőekben leírt vállalat megismerése, látogatása, továbbá a mentorunk által kicsit közelebbről megismerni környezetünket, annak elhanyagolásának okait, veszélyeit és védelmének fontosságát, módjait (amit a vállalat tesz, és amit mi, magánemberként is megtehetünk otthon). Hiszen a szakmai feladatok elvégzése mellett a környezetvédelem volt az utazásunk célja. Az utolsó napra pedig készítenünk kell egy Powerpoint beszámolót az elvégzett feladatainkról és arról, hogy miben fejlődtünk a szakmai gyakorlat ideje alatt. Feladataink átbeszélése után el is köszöntünk.

A napunk még közel sem ért véget hiszen a fogadó szervezet egyik munkatársa, Theo szeretett volna minket jobban megismerni, emellett pedig beszélni velünk a minket átölelő jelenségek káros hatásairól. Ehhez pedig egy tengerpartot választott, mivel elmondta, hogy nyáron a tengerpartok annyira tele vannak a turisták szemetével, hogy szinte élvezhetetlenné válik a tengerben való fürdés a sok szeméttől és ez még pont az az időszak, amikor még tiszta a tenger (később mutatott egy nyári időszakban készült képet ugyanarról a tengerpartról, ahol voltunk és megdöbbentő volt a különbség). Mikor megérkeztünk, kerestünk egy helyet, ahol le tudtunk ülni bemutatkozni, majd kicsit ehhez hasonló komolyabb témákról diskurálni. Rengeteg dolgot körbejártunk, pl. a fogyasztói kultúra káros hatásait a természetre nézve, a reklámok manipulációs technikáit, amikkel próbálják befolyásolni az embereket és jobb fényben feltüntetni magukat pl. Coca-Cola, amely vállalat csak inkább egyfajta PR fogásnak tekintik az egész környezetvédelmet. Az érdekes eszmecsere után azért bementünk a tengerbe is (kb. 2 percre, mert rendkívül hideg volt) Majd visszaindultunk a szállásra. Egy kis pihenés után elmentünk felfedezni a hozzánk közeli partot is és végigsétáltunk rajta. Aztán hazaértünk és készülődtünk a lefekvéshez.

Április 19. szerda

Reggeli után elmentünk dolgozni. Bernardina elmagyarázta, hogy hogyan telik egy nap, hogyan szoktak megbízásokat elvállalni, mi a menete egy ilyennek. A segítségével megrendelőlapokat töltöttünk ki és megbízási szerződéseket fordítottunk le magyar és angol nyelvre. Érdekes volt ez a feladat. Hivatalos levelet már megtanultunk írni, de szerződéseket így még nem láttunk, így a megfelelő kifejezés megtalálása néha kihívást jelentett.

Ebédidőben lehetőségünk nyílt a munkakörülmények megfigyelésére. Az iroda egy amerikai típusú ’open office’ (egy légterű iroda), ahol öt munkatárs dolgozik együtt. Vannak kisebb tárgyalótermek is, ahová egy új ügyfél érkezésekor be szoktak vonulni, hogy megbeszéljék a megbízás részleteit. Később mentorunktól megkérdeztük, hogy milyen szempontokat vettek figyelembe a munkahelyek kialakításakor. Elmondta, hogy nagyon előnyös, ha egy helyen dolgoznak, mert sokszor kell egyeztetniük egy-egy munka kapcsán és gyorsabban megy így a kommunikáció. Nem zavarják egymást, mert alapjáraton mindenki csendben, magában dolgozik.

Délután találkoztunk Theoval [a Plaça d'Espanya-n,  majd elmentünk ahhoz az iskolához, ahol ő tanít. Előadást tartott a természet, a természetben élő állatok és az emberek közötti kapcsolatról. Egy kis beszélgetés után Theo belátszott egy filmrészletet, ahonnan megtudhattuk, hogy az állatok mennyit szenvednek, amíg az asztalunkra kerülnek és hogy mennyire erkölcstelen módon működik a húsipar. Egy kis eszmecsere után elköszöntünk Theotól es beültünk egy étteremben. Én a spanyol konyha egyik specialitását, tapast ettem, ami rendkívül ízletes es laktató volt. Később találkoztunk Federicaval, aki körbevezetett az Óvároson es elmondott pár érdekességet, majd elköszönt és magunktól folytattuk a város felfedezését. Mindezek után hazatértünk és vacsora után mentünk aludni.](https://www.google.com/url?sa=t&rct=j&q=&esrc=s&source=web&cd=&ved=2ahUKEwjckZGBqsmDAxV89gIHHSpFBjgQFnoECBMQAQ&url=https%3A%2F%2Fwww.tripadvisor.com%2FAttraction_Review-g187463-d8121657-Reviews-Placa_d_Espanya-Palma_de_Mallorca_Majorca_Balearic_Islands.html&usg=AOvVaw11V18jZ56RmK91WnokthDv&opi=89978449)

 Április 20. csütörtök

Reggel a munkahelyen már várt minket Bernardina, aki elmagyarázta a mai feladatunkat. Mivel az irodában törekednek a papíralapú irattárolás felszámolására, az idei év szerződéseit kellett digitalizálnunk. Bescanneltük a dokumentumokat és aztán az azokban szereplő adatokat (megbízó neve, elérhetőségei, szerződés dátuma, stb) kellett egy táblázatban rögzítenünk. Ehhez szerencsére nem kellett spanyol nyelvtudás, mert a szerződések formája egyforma és Bernardina elmagyarázta a szerződés szerkezetét. Ez a feladat azért tetszett, mert ezen keresztül megfigyelhettük, hogy milyen környezettudatos munkahelyre kerültünk. A szerződéseket már csak digitálisan készítik el és kizárólag az utolsó oldalt nyomtatják ki, amelyre az aláírások kerülnek. A digitális kompetenciánkat a táblázatkezelés és szerkesztés terén fejlesztettük.

Délután már egyedül mentünk el a Theoval megbeszélt találkozási helyre, ami Palma központja volt, a Plaça d'Espanya, ahonnan egy távolsági busszal mentünk Banyalbufar faluba. Másfél óra buszozás után meg is érkeztünk és elkezdhettük kirándulásunkat Estellencs felé, ami egy cirka 8 km-es sétának ígérkezett. Utunk emelkedőkkel és kisebb lejtőkkel kezdődött, majd erdőkön es hegyeken át folytatódott. Közben csináltunk pár gyakorlatot, amit Theo javasolt, hogy közelebb kerüljünk a természethez es a jelenhez. Eleinte furcsának tűntek a gyakorlatok, de érdekes módon megnyugtatóak voltak es arra motivált, hogy becsüljük környezetünket és legyünk hálásak az általa nyújtott csodákra, ami őszintén szólva nem volt nehéz, hiszen a fák érintésé és szagolása mellett a kilátás is szemet kápráztató volt. Az ember képes volt csak a látványban elveszni. E rendkívül izgalmas túránk után megérkeztünk Estellencsbe, ahol beültünk egy kávézóba es mindenki megitta jól megérdemelt kávéját/italát, majd indultunk vissza Palmara. Az érkezést követően elköszöntünk Theotól és folytattuk felfedezéseinket Palman belül. Majd visszatértünk szállásunkra és nyugovóra tértünk.

Április 21. péntek

Reggel a már jól ismert Plaça d'Espanya-n találkoztunk Theoval, ahonnan elindultunk a Mallorcan lévő Emaya állami vállalat egyik központjához. Ez a vállalat felel a szigeten lévő tiszta víz biztosításáért, a szennyvíz tisztításáért és a vízzel kapcsolatos feladatok ellátásáért. Miután megérkeztünk, elmagyarázták a biztonsági szabályokat és mindezek után elkezdték a prezentációt. Átfogó ismereteket kaptunk a cég működéséről, múltjáról és a jövőbeni terveikről. Az előadás után körbevezettek és szemléltették nekünk gyakorlatban is a víz megtisztításának különböző procedúráit, majd visszatértünk a kiindulási pontunkhoz, ahol a kérdeseink feltétele után kaptunk egy kis ajándékot a cégtől, ami igazán szép gesztus volt tőlük. Majd visszatértünk a szállásunkra, ebédeltünk és egy kis idő elteltével az utunkat Castell de Bellver felé vettük, ami kb. egy 2-2 és fél órás kirándulásnak ígérkezett. Utunk végére mindenki kimerült volt, azonban az ottani látványért nagyon is megérte. Ez Európa egyetlen körvára.

Április 22. szombat

Délelőtt találkoztunk Federicaval a Plaça d'Espanya-n. Elkísért minket egy tengerpartra, majd el is köszönt tőlünk. Tehát a napunk első felét pihenéssel, napozással és fürdéssel töltöttük. Később megint találkoztunk Federicaval és körbevitt minket a Marivent kertben, ahol egy helyi művésznek, Mironak egy kissé absztrakt és szürreális szobrait tekinthettük meg. Ezután pedig bementünk a múzeumába is, ahol még furcsább festményeket is megnézhettünk. Majd az estét pedig egy kis tengerparti sétálgatással zártuk.

Április 23. vasárnap

A hét utolsó napjára kirándulást terveztünk. Az úticélunk Soller volt, ahová a Plaça d'Espanya-ról mentünk egy távolsági busszal. Első állomásunk Valldemossa városa volt, mely az Unesco által a világörökség részévé lett nyilvánítva. Körbementünk a szűk kis utcákon, amik roppantul gyönyörűek es hangulatosak voltak. Még a híres zeneszerző, [Frédéric Chopin](https://hellovilagvlog.hu/lengyelorszag-latnivalok-varso-varosaban/%22%20%5Ct%20%22_blank) is lakott a városban, van egy múzeum is. Ezt követően beültünk egy kávézóba, aminek szintén megvolt a maga kis atmoszférája. Nem sok időnk maradt már a Valldemossaból induló és Sollerbe menő busz érkezéséig, de addig még sétálgattunk olyan utcákon, ahol még nem jártunk. Aztán hirtelen egy focipályára lettünk figyelmesek. Kíváncsiságunk nem hagyott minket nyugodni, így bementünk és láttuk, hogy a helyi gyerekek fociznak egy elképesztő focipályán, amit hegyek vettek körül. Nem is hezitáltunk sokáig és Jocival meg is kérdeztük, hogy beállhatunk-e mi is focizni? És már el is osztottak minket egy-egy csapatba. Körübelül 15 percet játszhattunk csak, ami nem volt valami sok idő, de minden perce aranyat ért. Aztán a meccs végén sikerült velük egy közös csapatfotót készíteni, hogy ténylegesen felejthetetlen legyen ez a kedves emlék számunkra. Majd sajnos vissza kellett indulnunk a buszmegállóba, hogy el tudjuk érni a buszunkat, ami Sollerbe ment. Még a buszon is rázott a hideg, amikor visszagondoltam arra, hogy milyen környezetben és milyen emberekkel tudtam felhőtlenül futballozni. Azonban a nap hátralévő részében sem panaszkodhattam. Ugyanis megérkeztünk Sollerbe, ami leírhatatlanul gyönyörű volt. Az egész egy homokos tengerparti öböl volt, amit hegyek vettek körbe. Hab a tortan pedig, hogy egy kisvasút ment folyamatosan fel körbe, az öböl ívét követve. Ha valaki megkérdezné, hogy hogyan képzelem el a Mennyországot, akkor valami Sollerhez hasonló tájat írnék le neki. A nap hátralévő részét kihasználtuk fürdőzésre, napozásra ezen a semmihez sem hasonlítható helyen. Aztán szedtük a sátorfánkat, mert hosszú volt az út onnan "hazafelé". Egy igazán tartalmas es emlékezetes napot hagyhatunk magunk mögött.

1. Április 24. hétfő)

A hét első napján ismét munkába mentünk, ahol mentorunk már várt ránk. Elmondta, hogy ezen a héten a számviteli osztály életébe fogunk betekinteni és megismerkedni az ottani ügymenetekkel. Ma a számlák és számviteli dokumentumok havi elszámolásával foglalkozó munkatárs, Paula mellett dolgoztam. A számlák elektronikusan kerülnek kiállításra, már nem nyomtatják őket. A cégek, amelyeknek a könyvelést végzik, minden hónapban elküldik a számláikat és az egyik ilyen cég havi számláival foglalkoztunk a mai napon. A számlákat a számítógépen tárolják, minden cégnek van saját mappája. Nagyon tetszett, hogy nem használnak papírt, ezzel is kímélve a környezetet. A saját munkájukhoz szükséges papírok újrahasznosítottak, de kiemelten figyelnek arra, hogy ne használjanak feleslegesen papírt. A hulladékgyűjtést szelektíven végzik. Ez a feladat azért tetszett, mert itthon is tanulok számvitelt, adózást és jó volt gyakorlatban is kipróbálni, megnézni egy igazi könyvelési folyamatot.

Délután ismét találkoztunk Theoval, akivel egy fair trade céget látogattunk meg. Egyből csokival és egy óriási mosollyal fogadtak minket. E kis örömteli fogadtatás után körbevezettek minket az üzleten és elmagyarázták, hogy miért és hogyan működik a bolt. Ez a bolt leginkább amiatt volt különösen más, mint a többi, mert ügyeltek arra, hogy termékeik valóban visszavezethetőek legyen a termelőhöz és az ezen termékek utáni eladásokból a haszon nagy része őt is illesse meg. Mindemellett olyan termelőkkel állnak kapcsolatban, akik különös figyelmet szentelnek a környezetvédelemre. Tehát ebben a boltban kicsit drágábban kaphatók meg a termékek, azonban be tudjuk azonosítani a valós termelőket es egy vásárlással hozzájárulunk ahhoz, hogy ő rendesen legyen megfizetve a terméke után és ne csak az egy tizedét kapja érte, mint amit egy átlagos bolt fizetne neki a minél nagyobb profit elérése érdekében. Én vettem is 2 üveg mallorcai bort szuvenírként a családnak. Ezután beültünk egy kávézóba es megbeszéltük Theoval a mai nap történéseit. Később elköszöntünk tőle és elmentünk még több szuvenírt vadászni a városban. Ezt követően mentünk is vacsorázni egy hozzánk közel lévő pizzazóba, majd felmentünk a szállásunkra. Estefele sajnos Dávid, meg én is rosszul lettünk, aztán az éjszakát kénytelen voltam a mosdóban tölteni. Hosszú egy éjszaka volt, az biztos.

Április 25. kedd

A nehéz éjszaka után fáradtan keltem, de elmentem dolgozni. A tegnapi munkát folytattuk Paulával. Ő már hét éve dolgozik a cégnél és nagyon élvezi ezt a munkát. Az irodáról elmondható, hogy minden szempontból törekednek a környezetbarát megoldásokra. Az iroda nagyrészén minőségi LED világítást alakítottak ki, mert ezek élettartama várhatóan 50 000 óra, míg egy átlagos izzó élettartama mindössze ezer óra körül van. A fertőzések ellen a légkondikban beépített UV szűrők vannak és azt is elmondták, hogy tervezik a kéthéjú homlokzat kialakítását is, melynek szerepe mind az akusztika, mind a hűtés-fűtés energiatakarékossága szempontjából is igen jelentős lenne. Mallorcán nagyon melegek a nyarak, nem ritka a 40 fok körüli hőmérséklet sem.

Mivel éjjel nem tudtam sokat aludni, így úgy döntöttem, hogy a délutáni programot kihagyom és inkább a szálláson maradok, amig a többiek elmennek a mai napi programra. Sokat aludtam és diétáztam. Alvás után pedig kihasználtam azt a kis szabadidőmet es beszéltem a szeretteimmel, aztán pihentem tovább. Mikor visszajöttek a többiek, hoztak nekem kekszet es sósrudat, így én ezeket ettem, míg ők lángost próbáltak csinálni, több-kevesebb sikerrel. Este még mentek sétálni, viszont én még nem tartottam velük, inkább energiát gyűjtöttem a holnapra és korán lefeküdtem.

Április 26. szerda

Szerencsére reggelre már sokkal jobban lettem és készen álltam a mai nap programjaira. Paulával a bankszámlakivonatok és készpénzmozgások egyeztetését végeztük ma. Az ügyfeleik mind banki átutalással fizetnek, nincsen készpénzforgalom a cégnél. Ez minden ellenőrzést megkönnyít. Megkérdeztem, hogy ők, a cég dolgozói hogyan szeretnek fizetni, ha elmennek vásárolni? Nem lepett meg a válasza, mely szerint nagyon elterjedt a kártyás fizetési mód egész Spanyolországban, egyszerűbb is, de azért még vannak helyek, ahol a kisebb vásárlások esetén a készpénzes fizetést preferálják. Ez pont ugyanígy van Magyarországon is, ebben a két ország esetében nincs eltérés.

Délután kivételesen a katedrálisnál találkoztunk Theoval. A katedrálistól nem messze bementünk egy tengeri múzeumba. A múzeumnak számos szobája még építés alatt volt, de így is láthattunk és hallhattunk érdekességeket a város történelméről, a különböző fajta tengeri növények fontosságáról és legfőbbképpen a hajókészítésről és az ezzel kapcsolatos dolgokról.

Április 27. csütörtök

Eredetileg kiruccantunk volna valami távolabbi kirándulásra a szigeten, ezen a szabadnapunkon azonban Joci is rosszul lett, így azt láttuk a legokosabb döntésnek, ha a mai napot inkább egy tengerparton töltjük és a kirándulást meg elhalasztjuk, hogy oda Joci is tudjon jönni. Így hát megnéztük azt a tengerpartot, amit az igazgatói csapat ajánlott nekünk, mert hogy ott melegebb volt sokkal a víz. Talán kicsivel tényleg jobb is volt itt a tenger hőmérséklete, valószínűleg azért, mert sekélyebb is volt a víz szintje. Azonban a víz elég algás volt és a tengerpartot pedig élvezhetetlenné tette a sok árus, akik folyamatosan mentek oda a strandolókhoz, hogy vegyenek Sangriat, Mojitot. Délutánra biztos megunták, vagy csak ők is tartották a maguk kis sziesztáját. Ezek után már jobban élveztük az ottlétet, fürdöttünk napoztunk, pihengettünk. Távozás előtt még gondoltam, bemegyek úszni egyet es beúszok a bójáig. Úszás közben megláttam egy párt, akik nagyon néznek a távolba és már tényleg egy jó ideje csak bámulnak befelé, amerre úszok. Már majdnem elértem a bóját, mikor azért tőlem jóval beljebb megláttam egy uszonyt ékeskedni a víz felszínén egy pillanatra. Egyből úsztam is visszafelé, aztán kifelé menet össze is néztem a párral és már értettem, hogy mit néztek ennyire. Nem vagyok benne biztos, hogy cápa lett volna, de azért biztonságosabbnak éreztem, ha a part közelében vagyok. Kijöttem a vízből, elmeséltem a többieknek, akik persze nevettek egy jót rajta. Utána felöltöztünk és mentünk hazafelé. És véget is ért a napunk.

Április 28. péntek

A délelőtti munka során beavattak minket abba, hogy hogyan kell a vállalatok üzleti tervét elkészíteni. Ez a munka nagyfokú kreativitást igényel és remek helyzetelemző képességet. A tervek vizuális megjelenítéséhez grafikai programokat is használnak, hogy jobban elképzelhető legyen a koncepció. Egy-egy ilyen megrendelés esetén akár egy hónapot is igénybe vehet a tervezési munka, attól függően, hogy mennyire nagy a cég. Az egyeztető megbeszélésekre tömegközlekedéssel járnak, mivel Palma városában nagyon jó a tömegközlekedés, könnyen el lehet jutni a város egyik részéből a másikba. Itt szeretném megjegyezni, hogy Palma városában pont az érkezésünk előtt helyezték forgalomba az első hidrogénmeghajtású buszokat, amik a szigeten közlekednek. Elmondható, hogy nem csak egyéni, de közösségi szinten is törekednek a környezetbarát megoldások, zöld technológiák alkalmazására.

Délután volt az utolsó alkalom, hogy Theoval találkoztunk. Kicsit szomorúak is voltunk, mert nagyon a szívünkhöz nőtt a kis francia filozófus. De a mai nap nem csak emiatt volt más, hanem azért is, mert egy új emberrel ismerkedhettünk meg, aki egy olasz festőművész volt. Vele beszélgettünk a következő órákban. Magáról a művészetről és annak hatásáról a nagyvilágra. Egy teljesen másik szemszögből adta át nekünk tudását a festészet, művészet fontosságáról. Mindenben van művészet es kreativitás. Azonban vannak, akik ebből inkább üzletet csinálnak. Később megmutatta Chris (a festőművész) a saját festményeit, amik valami elképesztőek voltak. Elmondta, hogy minden képnek kell legyen valami üzenete. El is mesélte, hogy a sajátjainak mik a kis utalásai. Majd körbementünk egy teljesen nyitott művészeti területen, ahol a házak belsejében érdekes szobrok, festmények voltak láthatóak. Ezután elköszöntünk Chris-től és beültünk egy kávézóba megbeszélni az ittlétünk alatt történteket Theoval. Jó hangulatban zajlott ez a kis beszélgetés es mindenki megfogalmazta azt, amit tanulságként elvisz innen Mallorcáról. Nekem leginkább a természetben lévő furcsa gyakorlatot tetszettek, amiknek lényege, hogy legyünk hálásak a természet adta lehetőségekért es éljünk a jelenben. Számomra ez az üzenet tetszett a legjobban. A beszélgetés után könnyes búcsút vettünk egymástól, majd felmentünk az apartmanba. Este meg lementünk sétálni a partra, aztán véget is ért a napunk.

Április 29. szombat

Még egyszer utoljára felkerekedtünk és elindultunk Porto de Soller-ba, Cala Sant Vicenc-be. Először kicsit eltévedtünk, de végül egy csodaszép partszakaszt találtunk, ahol egész nap fürödtünk, kirándultunk. Mesés helyeken jártunk, csodaszép vidékeket láttunk. Néhány helyen hihetetlenül tiszta volt a víz, teljesen le lehetett látni a víz aljára. Mikor visszaértünk Palma-ba, még egyszer utoljára sétálni indultunk a naplementében. Igazán méltó lezárása volt a spanyol kirándulásunknak.

Április 30. vasárnap

Utolsó nap rendet tettünk a lakásban és sokat sétáltunk a városban, hogy minden részletét még egyszer jól az emlékezetünkbe véssünk. Este összepakoltuk a bőröndjeinket. Senki sem szeretett volna hazajönni, habár mindenkinek hiányoztak már az otthoniak. Este azért még utoljára meglátogattuk a tengerpartot és néztük a csendes vízfelszínt a naplementében.

Május 1. hétfő

Délelőtt korán mentünk a munkahelyünkre, hogy előadjuk a projektfeladatot, ami egy ppt elkészítése volt. Az itt eltöltött időnkről, a munkahelyünkről és a munkánkról szólt. Nagyon tetszett mindenkinek az előadásunk. Megkaptuk a Részvételi igazolásunkat és az értékelőlapunkat. Mi is megköszöntük a segítségüket, a hasznos ismereteket nyújtó szakmai

gyakorlati lehetőséget és átadtuk az itthonról vitt, Hungarikumokat tartalmazó ajándékcsomagjainkat.

Ezután mentünk a reptérre, de útközben már kiderült, hogy a Ryanair törölte a járatunkat, amiről sajnos nem küldtek tájékoztatást. Iskolánk igazgatónője, a kísérőtanárunk és a projekt koordinátora próbált megoldást találni nekünk a helyzetre, ami végül az lett, hogy a Ryanair által felajánlott szállodában töltöttük az éjszakát és másnap jöttünk csak haza. Kalandosra sikeredett az utazás vége, nem voltunk felhőtlenül boldogok, de hazaérve boldogan öleltük át a családjainkat.



Összeségében nagyon jól éreztem magam ebben a két hétben. Új barátokra tettem szert, önállóbbá váltam, új helyeket fedezhettem fel és a legfontosabb, hogy szakmai tapasztalatot kaptam ettől a mobilitástól. Megismertem, hogy milyen egy pénzügyi cégnél dolgozni, ahol sok új dolgot is tanultam. Megtanultam, hogyan lehet környezettudatosabban élni, milyen aprónak tűnő, de hatalmas lépéseket lehet egyéni szinten is megtenni azért, hogy ne zsákmányoljuk ki a környezetünket, hanem a forrásaira támaszkodva építeni a környezetünket és saját magunkat. Fejleszteni tudtam az angol nyelvtudásomat, hiszen a spanyolokkal csak angolul tudtam kommunikálni. Sok helyre eljutottam, amire csak álmomba gondoltam. Örülök, hogy részt vehettem ebben a programban, egy felejthetetlen élmény marad számomra.

|  |
| --- |
| **Angol gazdasági szógyűjtemény** |
|  | accounting | könyvelés |
|  | stock-taking | leltározás |
|  | grouping | csoportosítás |
|  | architectural | építészeti |
|  | wrapping | csomagolás, göngyöleg |
|  | delivery | kézbesítés |
|  | article | cikk |
|  | premises | üzlethelyiség |
|  | compilation | összeállítás |
|  | document | dokumentum |
|  | equity capital | saját tőke |
|  | utility | rezsiköltség |
|  | render a service | szolgáltatást nyújt |
|  | costs incurred | felmerült költségek |
|  | balance of current account | folyószámlaegyenleg |
|  | pay in advance for sg | előre fizetni valamiért |
|  | revenue | jövedelem |
|  | profit | haszon |
|  | commission | jutalék |
|  | working capital | forgótőke |